U-I-214/20
Natisni
Opravilna št.:
U-I-214/20
Datum odločitve:
7. 7. 2020
ECLI:
ECLI:SI:USRS:2020.U.I.214.20
Akt:
Zakon o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20 in 61/20) (ZIUZEOP)
Izrek:
Pobuda za začetek postopka za oceno ustavnosti Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20 in 61/20) se zavrže.
Evidenčni stavek:
Pobuda, poslana Ustavnemu sodišču v elektronski obliki, ki ni opremljena z varnim elektronskim podpisom, overjenim s kvalificiranim potrdilom, se kot nepopolna zavrže.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25. 3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Barbara Pejič, Trbovlje
Datum vloge:
16. 5. 2020
Vrsta odločitve:
sklep
Vrsta rešitve:
zavrženje
Dokument:
US32463
Dokument v PDF obliki:
U-I-214-20.pdf
206 KB
Prenesite datoteko
U-I-214/20-4
7. 7. 2020
SKLEP
Ustavno sodišče je v postopku za preizkus pobude Barbare Pejič, Trbovlje, na seji 7. julija 2020
sklenilo:
Pobuda za začetek postopka za oceno ustavnosti Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20 in 61/20) se zavrže.
OBRAZLOŽITEV
1. Pobudnica izpodbija v izreku tega sklepa navedeni zakon. Zatrjuje neskladje izpodbijane zakonske ureditve z 2. in 14. členom Ustave.
2. Vložena pobuda za začetek postopka za oceno ustavnosti oziroma zakonitosti predpisa mora vsebovati tudi podatke, ki jih zakon terja za zahtevo za oceno ustavnosti oziroma zakonitosti predpisa (drugi odstavek 24.b člena Zakona o Ustavnem sodišču, Uradni list RS, št. 64/07 – uradno prečiščeno besedilo, 109/12 in 23/20 – v nadaljevanju ZUstS). V zahtevi je treba poleg navedbe členov predpisa, ki se z njo izpodbijajo, številke Uradnega lista Republike Slovenije ali drugega uradnega glasila, v katerem je bil izpodbijani predpis objavljen, razlogov neskladnosti z Ustavo ali zakonom ter podatkov o izpolnjevanju z zakonom določenih pogojev za vložitev zahteve navesti tudi druge podatke, ki jih določi poslovnik Ustavnega sodišča (prvi odstavek 24.b člena ZUstS). V točki II priloge k Poslovniku Ustavnega sodišča (Uradni list RS, št. 86/07, 54/10, 56/11, 70/17 in 35/20 – v nadaljevanju Poslovnik) je določeno, da mora pobuda med drugim vsebovati "podpis vložnika" (2. točka). Vloge, ki so vložene v elektronski obliki, pa morajo biti na podlagi drugega odstavka 35. člena Poslovnika opremljene z varnim elektronskim podpisom, overjenim s kvalificiranim potrdilom.
3. Iz pobudničine vloge je razvidno, da ni podpisana. Pritožnica je vlogo poslala v elektronski obliki, ki ni opremljena z varnim elektronskim podpisom, overjenim s kvalificiranim potrdilom. Pobuda je torej pomanjkljiva, saj ne vsebuje vseh sestavin iz prvega v zvezi drugim odstavkom 24.b člena ZUstS. Ustavno sodišče je zato pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in tretje alineje tretjega odstavka v zvezi s petim odstavkom 46. člena Poslovnika v sestavi: predsednik dr. Rajko Knez ter sodnica in sodniki dr. Matej Accetto, dr. Rok Čeferin, dr. Dunja Jadek Pensa, dr. Marijan Pavčnik in Marko Šorli.
Sklep je sprejelo soglasno.
dr. Rajko Knez
Predsednik